
Proiect
PARLAMENTUL     REPUBLICII  MOLDOVA

HOTĂRÎRE nr. _______

din_____________________________ 2007
privind modificarea anexei la Hotărîrea Parlamentului nr.300-XVI 
din 24 noiembrie 2005 cu privire la Programul legislativ 
pentru anii 2005-2009

Parlamentul adoptă prezenta hotărîre.
Articol unic. – Anexa la Hotărîrea Parlamentului nr.300-XVI din 24 noiembrie 2005 cu privire la Programul legislativ pentru anii 2005-2009 (Monitorul Oficial al Republicii Moldova, 2006, nr.5-8, art.52), cu modificările ulterioare, se modifică după cum urmează :
1. În tot textul anexei, sintagma „Ministerul Educaţiei, Tineretului şi Sportului” se substituie prin sintagma „Ministerul Educaţiei şi Tineretului”.

2. La compartimentul I „Lista actelor legislative care urmează a fi elaborate”:
poziţiile  2, 5, 7, 10, 18, 28, 32, 34, 43, 51, 61, 67, 68, 80, 81, 96, 99, 100 şi 101 se  exclud;
poziţia 14:

la rubrica a 2-a, sintagma „Lege cu privire la auditul intern în sectorul public” se substituie prin sintagma „Lege privind controlul financiar public intern”;

la rubrica a 7-a, textul „2007, trimestrul IV” se substituie prin  textul „2008, trimestrul IV”;  

la poziţia 21 rubrica a 7-a, cifra „2006” se substituie prin textul „2008, trimestrul II”;

la poziţia 29 rubrica a 7-a, textul „2006, trimestrul IV ” se substituie prin  textul „2008, trimestrul II”;

la poziţia 37 rubrica a 7-a, textul „2007, trimestrul I” se substituie prin  textul „2008, trimestrul II”;

la poziţiile 55 şi 65 rubrica a 6-a, sintagma „Ministerul Sănătăţii şi Protecţiei Sociale” se substituie prin sintagma „Ministerul Sănătăţii”; 

poziţia 60:

   
la rubrica a 6-a, sintagma „Ministerul Sănătăţii şi Protecţiei Sociale” se substituie prin sintagma „Ministerul Sănătăţii”; 

     
la rubrica a 7-a, cifra „2006” se substituie prin textul „2008, trimestrul IV”;  

la poziţia 63 rubrica a 6-a, sintagma „Ministerul Sănătăţii şi Protecţiei Sociale” se substituie prin sintagma „Ministerul Protecţiei Sociale, Familiei şi Copilului”;

la poziţia 82 rubrica a 7-a, cifra „2007, ” se substituie prin cifrele „2008-2009”;  

la poziţia 83 rubrica a 7-a, cifrele „2007-2008” se substituie prin cifrele „2008-2009”;  

la poziţia 90   rubrica a 7-a,  textul „2006,  trimestrul II”  se substituie  prin  textul „ 2008, trimestrul II”;

poziţia 94:

    
la rubrica a 2-a, sintagma „Concepţia pazei frontierei de stat pe anii 2007-2010” se substituie prin sintagma „Concepţia pazei frontierei de stat pe anii 2008-2010; 

    
la rubrica a 7-a,  textul „2007, trimestrul I” se substituie prin  textul „2008, trimestrul IV”;

la poziţia 104 rubrica a 7-a, textul „2007, trimestrul III” se substituie prin  textul „2007, trimestrul IV”;

 
la poziţia  105 rubrica a 7-a, textul „2006, trimestrul IV” se substituie prin  textul „2007, trimestrul IV”.
 
3. La compartimentul II „Lista actelor legislative care urmează a fi revizuite în scopul asigurării compatibilităţii acestora cu reglementările acquis-ului comunitar”: 
poziţiile 2, 10, 17, 18 şi 81 se exclud; 

poziţia 6:

    
la rubrica a 4-a, sintagma „Ministerul Agriculturii şi Industriei Alimentare” se substituie prin  sintagma „Ministerul Sănătăţii”;

    
la rubrica a 5-a,  sintagma „Ministerul Sănătăţii şi Protecţiei Sociale” se substituie prin  sintagma „Ministerul Agriculturii şi Industriei Alimentare”;

    
la rubrica a 6-a, textul „2006, trimestrul II” se substituie prin  textul „2009, trimestrul I”;

la poziţiile 15 şi 16 rubrica a 5-a, textul „Ministerul Sănătăţii şi Protecţiei Sociale” se substituie prin  textul  „Ministerul Sănătăţii”;

poziţia 19: 

    
la rubrica a 4-a, sintagma „Ministerul Sănătăţii şi Protecţiei Sociale” se substituie prin  sintagma „Ministerul Economiei şi Comerţului”;

    
la rubrica a 5-a, sintagma „Ministerul Economiei şi Comerţului” se  exclude;

   
la rubrica a 6-a, cifra „2008” se substituie prin cifra „2009”; 

 
poziţia 20 va avea următorul cuprins: 
	„20.
	Codul muncii al Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr.159-162, art.648);

 Legea nr.1513-XII din 16 iunie 1993 privind asigurarea sanitaro-epidemiologică a populaţiei (Monitorul Oficial al Republicii Moldova, 2003, nr.60-61, art.259);

Legea asigurării pentru accidente de muncă şi boli profesionale nr.756-XIV din 24 decembrie 1999 (Monitorul Oficial al Republicii Moldova, 2000, nr.31-33, art.192 ) 


	Directiva Consiliului 89/391/CEE din 1989 din 12 iunie 1989 privind punerea în aplicare de măsuri pentru promovarea îmbunătăţirii securităţii şi sănătăţii lucrătorilor la locul de muncă; Directiva Consiliului 89/654/CEE din 30  noiembrie 1989  privind  cerinţele minime de securitate şi sănătate la locul de muncă (prima directivă individuală în sensul art.16 alin.(1) din Directiva  89/391/CEE;  

Directiva Consiliului 89/655/CEE din 30 noiembrie 1989 privind cerinţele minime de securitate şi sănătate pentru folosirea de către lucrători a echipamentului de  lucru la locul de muncă (a doua directivă individuală în sensul art.16 alin.(1) din Directiva 89/391/CEE);

Directiva Consiliului 89/656/CEE din 30 noiembrie 1989 privind cerinţele minime de securitate şi sănătate pentru utilizarea de către lucrători a echipamentelor individuale de protecţie de locul de muncă (a treia directivă individuală în sensul art.16 alin.(1) din Directiva 89/391/CEE);

Directiva Consiliului 89/686/CEE din 21 decembrie 1989 privind apropierea legislaţiilor statelor membre cu privire la echipamentul individual de protecţie   
	  Ministerul Economiei şi Comerţului 

Ministerul Sănătăţii 

Ministerul   Protecţiei Sociale Familiei şi Copilului   


	Casa Naţională de  Asigurări Sociale
	2008,

trimestrul II”




la poziţia 21 rubrica a 4-a, sintagma „Ministerul Sănătăţii şi Protecţiei Sociale” se substituie prin sintagma „Ministerul Protecţiei Sociale, Familiei şi Copilului, Ministerul Sănătăţii”;

la poziţiile  22, 23, 24, 25, 26, 27, 28, 29, 30, 31, 32, 34, 35 şi 36 rubrica a  4-a,  sintagma „Ministerul Sănătăţii şi Protecţiei Sociale” se substituie prin sintagma „Ministerul Sănătăţii”;

poziţia 33 va avea următorul cuprins:

	„33.
	Legea asistenţei sociale nr.547-XV din 25 decembrie 2003 (Monitorul Oficial al Republicii Moldova, 2004, nr.42-44, art.249);

Legea nr.489-XIV din 8 august 1999 privind sistemul public de asigurări  sociale (Monitorul Oficial al Republicii Moldova, 2000, nr.1-4, art.2)


	Directiva Consiliului 2003/109/CE din 25 noiembrie 2003 privind statutul cetăţenilor statelor terţe care sînt rezidenţi pe termen lung
	Ministerul Protecţiei Sociale,

Familiei şi Copilului


	Ministerul Sănătăţii

	2007,

trimestrul IV”                                                                                                                                                                                                                                                                                                                                                                                                                                                                                                                                                                                                


la  poziţiile 64 şi 65 rubrica a 6-a, textul „2005, trimestrul IV”  se substituie prin  textul „2007, trimestrul IV”;
la poziţia 74 rubrica a 6-a, textul „2006, trimestrul III” se substituie prin  textul „2008, trimestrul I”;

la poziţia 82 rubrica a 6-a, textul „2006, trimestrul II ” se substituie prin  textul „2008, trimestrul II”;
la poziţia 83 rubrica a 6-a, textul „2006, trimestrul II ” se substituie prin  textul „2007, trimestrul IV”;
la poziţia 86 rubrica a 2-a, sintagma „Constituţia Republicii Moldova” se exclude.
4. La compartimentul III „Lista tratatelor internaţionale care urmează a fi ratificate” la  poziţia 35 rubrica a 5-a, textul „ 2005, trimestrul IV” se substituie prin textul „2009, trimestrul III”.    

  
PREŞEDINTELE  PARLAMENTULUI 
Notă informativă
la proiectul de Hotărîre a Parlamentului privind modificarea şi completarea anexei la Hotărîrea Parlamentului nr.300-XVI din 24 noiembrie 2005 cu privire la Programul legislativ pentru anii 2005-2009
        Proiectul Hotărîrii Parlamentului privind modificarea anexei la Hotărîrea Parlamentului nr.300-XVI din 24 noiembrie 2005 cu privire la Programul legislativ pentru anii 2005-2009, a fost elaborat la solicitarea mai multor autorităţi ca: Ministerul Economiei şi Comerţului, Ministerul Sănătăţii, Ministerul Protecţiei Sociale, Familiei şi Copilului, Ministerul Agriculturii şi Industriei Alimentare ş. a., responsabile pentru executarea Programului.
        Proiectul în cauză prevede: excluderea unor poziţii prevăzute în Programul legislativ, care si-au pierdut deja actualitatea;  substituirea termenului de executare a obiectivelor, cu  un grad sporit de complexitate, în scopul realizării efective a acestora; precum şi desemnarea organelor responsabile şi cooptate, reieşind din competenţa funcţională;  substituirea unui obiectiv cu altul, precum şi expunerea unor poziţii în redacţie nouă. 

        Menţionăm, că obiecţiile şi propunerile înaintate au fost luate în consideraţie cu excepţia propunerilor Procuraturii Generale, care a solicitat completarea  Programului (Compartimentul I) cu trei proiecte noi: Legea cu privire la organizarea Procuraturii, Legea cu privire la Consiliul superior al procurorilor şi   Legea cu privire la statutul procurorului, precum şi completarea Compartimentului III  cu Convenţia privind criminalitatea informaţională adoptată la Budapesta la 23 noiembrie 2001. Includerea proiectelor de legi enumerate nu sa acceptat pe motiv că realizarea acestor proiecte  relevă din  Planul de acţiuni Republica Moldova – Uniunea Europeană, compartimentul 2.1., punctul (2), iar acţiunile Planului respectiv expiră la finele anului 2007, de unde reiese că toate prevederile acestuia trebuie executate pînă la finele anului. Plus la aceasta, în scrisoare se spune că proiectele sînt deja elaborate, iar completarea Compartimentului III  cu Convenţia  privind criminalitatea informaţională  adoptată la Budapesta la 23 noiembrie 2001, nu sa acceptat, deoarece în prezent procedura de ratificate a Convenţiei este  în derulare.    

      Compartimentul I Lista actelor legislative care urmează a fi elaborate 

Poziţia 2, - Lege privind minimul de existenţă, responsabil – Ministerul Economiei şi Comerţului, Ministerul Finanţelor, Ministerul Sănătăţii şi Protecţiei Sociale, termenul de executare 2005-2006, se exclude. – Ministerul Economiei şi Comerţului a elaborat proiectul de Lege cu privire la minimul de existenţă, înaintat Guvernului spre examinare la 11 noiembrie 2005 (scrisoarea nr.07/1-2745-G). Urmare a examinării  proiectului dat, în şedinţa Consiliului Naţional  de  Dezvoltare  Durabilă  şi  Reducere a Sărăciei  din 9 decembrie 2005,  s-a constatat inutilitatea  promovării proiectului dat, deoarece adoptarea acestuia va duce la obligaţii incontestabile ale statului. S-a decis, ca problema în cauză să fie soluţionată prin aprobarea de către Guvern a unei Metodologii de calculare a minimului de existenţă şi testarea practică a acesteia. 

      În anul 2006, de către Ministerul Economiei şi Comerţului a fost elaborat proiectul  Hotărîrii Guvernului  „Pentru aprobarea Regulamentului privind modul de calculare a minimului de existenţă”, care a fost examinat în şedinţa Guvernului din 3 august 2006. Urmare a examinării, aprobarea proiectului de hotărîre nominalizat s-a considerat inoportună. Proiectul în cauză a fost propus pentru perfectare şi definitivare cu utilizarea metodei normative la calcularea indicatorului minimul social garantat de stat. Noul proiect de hotărîre, care va fi propus Guvernului, este la etapa de definitivare prevede, două forme a indicatorului „minimul de existenţă fiziologic şi minimul de existenţă social”. 
Poziţia 5, - Lege cu privire la societăţile economice, responsabil – Ministerul Economiei şi Comerţului, termenul de executare 2005-2006, se exclude. – Noţiunea de „societate economică” este utilizată numai în Regulamentul societăţilor economice din Republica Moldova, aprobat prin Hotărîrea Guvernului nr.500 din 10 septembrie 1991 (nepublicată). Această noţiune contravine prevederilor Codului Civil. Din punct de vedere al dreptului civil este corectă utilizarea sintagmei de „societate comercială”, în prezent reglementată de: Codul civil, Legea privind societăţile pe acţiuni, Legea cu privire la antreprenoriat şi întreprinderi. Societăţile comerciale sînt specificate în Codul civil, care reglementează separat statutul juridic al cooperativelor, întreprinderii de stat şi întreprinderii municipale. 

      Este de menţionat că, Guvernul prin scrisoarea nr.1408-567 din 1 august 2007, a dispus excluderea proiectului dat din Lista actelor care urmează a fi elaborate.    

Poziţia 7, - Lege cu privire la monopolurile naturale, responsabil – Ministerul Economiei şi Comerţului, termen de executare 2006, se exclude. – Proiectul Legii cu privire la monopolurile naturale a fost elaborat în lipsa Agenţiei Naţionale pentru Protecţia Concurenţei şi avea drept scop de a asigura o politică de stat unică în toate domeniile economiei naţionale vis-a-vis de reglementarea  monopolurilor naturale. În prezent Agenţia Naţională pentru Protecţia Concurenţei este creată. În Republica Moldova majoritatea monopolurilor naturale se reglementează prin legislaţia specială, care ţine cont de particularităţile acestui domeniu. Normele speciale permit de a reglementa mai efectiv şi mai promt activitatea domeniilor în cauză, comparativ cu legea de bază. De asemenea, excluderea proiectului nominalizat a fost dispusă de Guvern prin scrisoarea nr.1408-567 din 1 august 2007.  

 Poziţia 10 , - Lege pentru modificarea şi completarea Legii nr.1217-XIII din 25 iunie 1997 cu privire la Programul de privatizare pentru anii 1997-1998, responsabil – Ministerul Economiei şi Comerţului, Agenţia Privatizare, termen de executare, 2005, trimestrul IV, se exclude. – Acţiunea Legii nr.1217-XIII din 25 iunie 1997 cu privire la programul de privatizare pentru anii 1997-1998 a expirat la 31 decembrie 2006 şi, ulterior, în baza art.72 din Legea nr.211-XVI din 4  mai 2007 privind administrarea şi deetatizarea proprietăţii publice, Legea nr.1217-XIII din 25 iunie 1997 a fost abrogată.

Poziţia 14,  - Lege cu privire la auditul intern în sectorul public,, responsabil – Ministerul Finanţelor, termen de executare 2007, trimestrul IV, se substituie denumirea actului şi se substituie termenul de executare. – Legea cu privire la auditul intern s-a substituit   prin Legea privind Controlul Financiar Public Intern”, deoarece această lege va conţine prevederi atît pentru auditul intern în sectorul public, cît şi pentru organizarea controlului intern în sectorul public. Extinderea termenului de executare se solicită din motiv, că consultanţii externi din componenţa Proiectului Managmentului Finanţelor Publice, cu ajutorul cărora această lege va fi realizată, au început activitatea la data de  30 iulie 2007.   
Poziţia 18, - Lege cu privire la societăţile mutuale de asigurări, responsabil – Ministerul Finanţelor, termen de executare 2006, trimestrul II, se exclude. – Necesitatea de elaborare a proiectului de Lege cu privire la societăţile mutuale de asigurări derivă din varianta iniţială a Legii cu privire la asigurări nr.407-XVI din 21 decembrie 2006 (în redacţia proiectului prezentat Parlamentului spre examinare). În situaţia în care, Comisia de fond a Parlamentului a decis excluderea din textul proiectului a prevederilor referitoare la societăţile mutuale de asigurări, ţinînd cont de capacitatea instituţională redusă a Inspectoratului Fiscal Principal de Stat şi în special de reforma administrativă iniţiată în domeniul financiar (crearea Comisiei Naţionale a Pieţei Financiare), elaborarea proiectului a fost compromisă.

Poziţia 21, - Lege de modificare şi completare a Codului fiscal, responsabil – Ministerul Finanţelor (Inspectoratul Fiscal Principal de Stat), termen de executare - 2006, se substituie termenul de executare. – Hotărîrea Guvernului nr.32 din 11 ianuarie 2007 „Pentru aprobarea Programului de acţiuni privind implementarea Planului Preliminar pe Ţară al Republicii Moldova în cadrul Programului SUA „Provocările Mileniului”, prevede crearea Institutului Medierii Fiscale şi dotarea lui cu echipament administrativ şi tehnică computaţională, pentru care s-a stabilit termenul de executare 1 mai 2008.

Poziţia 28, - Lege cu privire la parcul inovaţional „UTM-Mezon”, responsabil – Ministerul Industriei şi Infrastructurii, termen de executare 2006, trimestrul IV- se exclude.   –  S-a ajuns la concluzia că este oportună elaborarea unui singur proiect de lege pentru reglementarea activităţilor în domeniul inovaţiilor (conform practicilor internaţionale), dar nu pentru fiecare parc în parte. În acest context, Academia de Ştiinţe a Moldovei a elaborat proiectul Legii cu privire la parcurile stiinţifico - tehnologice şi incubatoare de inovare, iar Ministerul Economiei şi Comerţului a elaborat proiectul de Lege cu privire la parcurile industriale, ambele fiind adoptate de către Parlament.

Poziţia 29, - Codul funciar, responsabil – Ministerul Agriculturii şi Industriei Alimentare, termenul de executare 2006 trimestrul IV, se substituie termenul de executare. – Proiectul Codului funciar,  avizat de toate autorităţile interesate, a fost transmis, la iniţiativa Guvernului spre expertizare reprezentanţei Băncii Mondiale în Republica Moldova.

Poziţia 32, - Lege cu privire la anularea datoriilor unor instituţii şi întreprinderi de profil zootehnic, responsabil – Ministerul Agriculturii şi Industriei Alimentare, termen de executare 2005, trimestrul IV, se exclude. – Datoriile întreprinderilor de profil zootehnic, formate faţă de bugetul de stat au fost anulate prin Legea nr.111-XVI din 27 aprilie 2007, iar faţă de bugetul unităţilor administrativ-teritoriale, nu pot fi anulate, întrucît prin aceasta s-ar încălca principiul autonomiei financiare şi bugetare ale autorităţilor publice locale. 

Poziţia 34, - Lege pentru completarea Codului fiscal, responsabil Ministerul Agriculturii şi Industriei Alimentare, termen de executare 2007, trimestrul I, se exclude. – Proiectul de Lege pentru completarea Codului fiscal, nu poate fi promovat deoarece, fiind prezentat, în repetate rînduri, Ministerului Economiei şi Comerţului şi Ministerului Finanţelor spre examinare şi avizare, nu a fost susţinut de către acestea.
Poziţia 37, - Lege privind organizarea şi exercitarea profesiunii de medic veterinar, responsabil – Ministerul Agriculturii şi Industriei Alimentare, termen de executare 2007, trimestrul I, se substituie termenul de executare. –  Proiectul de Lege privind organizarea profesiunii de medic veterinar utilizează noţiuni prevăzute în proiectul de Lege cu privire la activitatea veterinară, care a fost adoptat în prima lectură la 26 iulie 2007 şi urmează a fi promovat după adoptarea celui din urmă. 

Poziţia 43, -  Lege pentru modificarea şi completarea Codului cu privire la contravenţiile administrative, responsabil – Ministerul Agriculturii şi Industriei Alimentare, termenul de executare 2007, trimestrul I, se exclude. – Ministerul a înaintat propunerile respective, care au fost incluse în noul Cod contravenţional, care se află în proces de examinare, în Parlament.
Poziţia 51, - Lege cu privire la zonele umede, responsabil – Ministerul Ecologiei şi Resurselor Naturale, Ministerul Agriculturii şi Industriei Alimentare, Academia de Ştiinţe a Moldovei, termen de executare 2006, trimestrul I, se exclude. – Dat fiind, că zonele umede constituie arii naturale protejate, a fost propusă modificarea Legii 1538-XIII din 25 februarie 1998 privind fondul ariilor naturale protejate de stat. Drept rezultat, Parlamentul a adoptat Legea nr.354-XVI din 24 noiembrie 2006 pentru completarea şi modificarea Legii nr.1538-XIII din 25 februarie 1998 privind fondul ariilor naturale protejate de stat,  prin care zonele umede au fost incluse în categoria ariilor naturale protejate de stat. De asemenea, Legea nr.1538-XIII din 25 februarie 1998 a fost completată cu Anexa nr.14 care include zonele umede de importanţă internaţională: „Lacurile Prutului de Jos”, „Nistrul de Jos” şi „Unguri–Holoşniţa”.

Poziţiile 55 şi 65 - Lege privind deşeurile periculoase, responsabil – Ministerul Ecologiei şi Resurselor Naturale, Ministerul Sănătăţii şi Protecţiei Sociale, termen de executare 2005-2009, - Codul farmaceutic, responsabil – Agenţia Medicamentului, termen de executare decembrie 2008, se desemnează instituţia cooptată, reieşind din competenţa funcţională. 
Poziţia 60, - Lege privind asigurarea de răspundere civilă a lucrătorilor medicali, responsabil – Ministerul Sănătăţii şi Protecţiei Sociale, termen de executare 2006,  se desemnează instituţia responsabilă şi se substituie termenul de executare. – Din cauza complexităţii obiectului de reglementare şi necesităţii abordării stricte a tuturor aspectelor relaţiilor în domeniul de reglementare, s-a tergiversat definitivarea proiectului. Un motiv suplimentar l-a constituit şi lipsa experţilor în domeniul dat, imposibilitatea efectuării unor investigaţii ştiinţifice şi respectiv, a unui studiu comparat.  
Poziţia 61, - Lege cu privire la medicina privată, responsabil – Ministerul  Sănătăţii şi Protecţiei Sociale, termen de executare 2006, se exclude. – În conformitate cu art.17 al Legii privind actele legislative nr.780-XV din 27 decembrie 2001, cu suportul Organizaţiei Mondiale a Sănătăţii au fost efectuate investigaţii ştiinţifice şi studii în scopul identificării necesităţii adoptării unei astfel de legi. Ministerul Sănătăţii a efectuat o evaluare a sectorului privat de asistenţă medicală, în cadrul căreia s-a identificat necesitatea ajustării cadrul legislativ existent şi principiile de activitate a instituţiilor medicale private din republică, ţinînd cont de experienţa statelor avansate în acest domeniu.  

Poziţia 63, - Lege pentru modificarea Legii nr.499-XIV din 14 iulie 1999 privind alocaţiile sociale de stat pentru unele categorii de cetăţeni, responsabil – Ministerul Sănătăţii şi Protecţiei Sociale, Ministerul Economiei şi Comerţului, Ministerul Finanţelor, termen de executare 2008, se desemnează instituţia responsabilă.

Poziţia 67, -  Lege pentru modificarea Legii nr.1217-XIII din 25 iunie 1997 cu privire la Programul de privatizare pentru anii 1997-1998, responsabil –  Ministerul Culturii şi Turismului, termen de executare 2005, trimestrul IV, se exclude, în legătură cu abrogarea Legii indicate.

Poziţia 68,  -  Lege cu privire la instituirea şi funcţionarea Fondului Culturii,   responsabil – Ministerul Culturii şi Turismului, termen de executare 2005, trimestrul IV, se exclude. – Au fost elaborate mai multe proiecte privind constituirea Fondului Culturii, care nu au fost susţinute de către ministerele de resort, motiv din care nu au fost promovate. Despre acest fapt a fost informat Prim-ministrul. 
Poziţia 80,  -  Legea cu privire la statutul salvatorului, responsabil – Ministerul Afacerilor Interne (Departamentul Situaţii Excepţionale), termenul de executare 2007-2008, se exclude. – Există deja cadru legislativ de profil al efectivului ce activează în domeniul corespunzător şi nu este necesară elaborarea proiectului nominalizat.

Poziţia 81, - Lege cu privire la folosirea şi apărarea emblemei protecţiei civile pe teritoriul Republicii Moldova, responsabil – Ministerul Afacerilor Interne (Departamentul Situaţii Excepţionale), termenul de executare 2006, trimestrul I, - se exclude. – Proiectul de lege a fost examinat de către Comisia parlamentară pentru securitate naţională, apărare şi ordinea publică, care a propus retragerea acestuia, deoarece folosirea şi protecţia emblemei protecţiei civile pe teritoriul Republicii Moldova nu este stabilit ca domeniu care necesită a fi reglementat prin lege. Potrivit Legii Serviciului Protecţiei Civile şi Situaţiilor Excepţionale nr.93-XVI din 5 aprilie 2007, art.40,  emblema se  aprobată de Guvern.

Poziţia 82,  - Strategia securităţii naţionale, responsabil – Ministerul Apărării, Ministerul Afacerilor Interne (Departamentul trupelor de carabinieri), Serviciul Grăniceri, Comisia Naţională pentru elaborarea Concepţiei Securităţii Naţionale, termen de executare 2007,  se substituie termenul de executare.  – Modificarea termenului de executare este condiţionată de faptul că, proiectul Concepţiei securităţii naţionale a fost remis Parlamentului la 3 iulie 2007. Astfel, Strategia securităţii naţionale urmează a fi definitivată şi aprobată doar după intrarea în vigoare a Concepţiei securităţii naţionale. 

Poziţia 83, - Strategia militară naţională, responsabil – Ministerul Apărării, Ministerul Afacerilor Interne (Departamentul trupelor de carabinieri), Serviciul Grăniceri, termen de executare 2007-2008, se substituie termenul de executare din considerentele expuse la poziţia 82.
Poziţia 90, - Lege privind activitatea informativă, responsabil – Serviciul de Informaţii şi Securitate, termenul de executare 2006, trimestrul II, se substituie termenul de executare. – Promovarea proiectului a fost suspendată din cauza necesităţii de a coordona conţinutul acestuia cu Concepţia securităţii naţionale a Republicii Moldova, care va determina ameninţările şi riscurile pentru securitatea Republicii Moldova, precum şi Legea privind statutul ofiţerilor de informaţii şi securitate, care va intra în vigoare la 1 ianuarie 2008.

Poziţia 94, - Concepţia pazei frontierei de stat pe anii 2007 - 2010, responsabil – Serviciul Grăniceri, termenul de executare 2007, semestrul I, se substituie denumirea actului legislativ şi termenul de executare. – Proiectul Concepţiei este elaborat şi urmează a fi promovat după adoptarea Strategiei securităţii naţionale.

Poziţia 96,  - Lege privind completarea Codului cu privire la contravenţiile administrative, responsabil – Serviciul Grăniceri, termen de executare 2007, semestrul II, se exclude. Din proiectul Legii privind Serviciul Grăniceri, adoptat la   12 iulie 2007, la iniţiativa unul grup de deputaţi, a fost exclusă competenţa de examinare a contravenţiilor administrative de către Serviciul Grăniceri.  

Poziţia 99, 100, 101,  - Lege cu privire la fondul cinegetic şi protecţia vînatului, - Lege cu privire la taxele forestiere, - Lege  cu privire la crearea sectorului privat în domeniul forestier, responsabil – Agenţia pentru Silvicultură „Moldsilva”, Ministerul Ecologiei şi Resurselor Naturale, Academia de Ştiinţe a Moldovei, termen de executare 2009, trimestrul II, se exclud. – În anul 2007 Agenţia pentru Silvicultură „Moldsilva” a aderat la Uniunea Europeană a Forestierilor (UEF) şi s-au intensificat contactele profesionale cu alte instituţii mondiale şi europene de profil silvic. Aceasta a permis formarea unor grupe de lucru mixte din specialişti moldoveni şi cei din alte instituţii internaţionale, care în prezent reevaluează integral cadrul legislativ existent în domeniul forestier din Republica Moldova şi elaborează propuneri privind armonizarea lui. 

        Experţii străini şi locali consideră necesar de elaborat o nouă redacţie a Codului silvic, care va fi în corespundere cu realităţile şi perspectivele social-economice ale Republicii Moldova, precum şi va contribui la armonizarea lui cu legislaţia europeană. 
        Aspectele ce ţin,  de fondul cinegetic şi protecţia vînatului, de dezvoltare a sectorului privat în domeniul forestier, care sînt puţin elucidate în Codul silvic actual, necesită a fi încadrate într-un document unic – o nouă redacţie a Codului silvic. Elaborarea noii redacţii a Codului silvic este dictată şi de amploarea activităţii Agenţiei Silvicultură „Moldsilva” de plantare a vegetaţiei forestiere pe terenurile degradate sau subproductive  pentru folosinţele agricole proprietate privată şi comunală. Elaborarea şi adoptarea noii redacţii a Codului silvic este posibilă în perioada anilor 2010-2012.

           Referitor la proiectul de lege cu privire la taxele forestiere, menţionăm lipsa necesităţii elaborării unei asemenea legi, deoarece taxele forestiere sînt parte componentă a Legii bugetului de stat, adoptată anual. 
Poziţia 104, - Lege cu privire la salubrizarea localităţilor, responsabil – Agenţia pentru Dezvoltare Regională, termen de executare 2007, trimestrul III, se substituie termenul de executare şi se desemnează instituţia responsabilă. – Proiectul este deja elaborat, şi se află în proces de definitivare,  pentru a fi înaintat spre coordonare cu organele interesate. 

Poziţia 105, - Lege privind autorizarea executării lucrărilor de construcţie, responsabil – Agenţia pentru Dezvoltare Regională, termen de executare 2006 trimestrul IV, se substituie termenul de executare. – Proiectul a fost prezentat spre examinare Grupului de lucru pentru reglementarea activităţii de întreprinzător.
        Compartimentul II. Lista actelor care urmează a fi revizuite în scopul asigurării compatibilităţii acestora cu reglementările acquis–ului comunitar
Poziţia 2, - Legea nr.625-XII din 2 iulie 1991 cu privire la protecţia muncii (nepublicată),  responsabil –  Ministerul Economiei şi Comerţului, termen de executare 2007, trimestrele II-III, se exclude. – Planul Naţional de armonizare pentru anul 2007 aprobat prin Hotărîrea Guvernului nr.883 din 6 august 2007, prevede elaborarea pînă la finele trimestrului IV, 2007, a proiectului de  Lege privind securitatea şi siguranţa la locul de muncă, care urmează să substituie Legea nr. 625 – XII din 2 iulie 1991. La elaborarea proiectului de lege enunţat se va ţine cont de prevederile  acquis–ului comunitar privind securitatea şi igiena muncii.    

Poziţia 6, - Legea nr.1513-XII din 16 iunie 1993 privind asigurarea sanitaro-epidemiologică a populaţiei (Monitorul Oficial al Republicii Moldova, 2003, nr.60-61, art.259), responsabil – Ministerul Agriculturii şi Industriei Alimentare, termen de executare 2006, trimestrul II,  se desemnează instituţia responsabilă şi instituţia cooptată, se substituie termenul de executare. – Reieşind din faptul că autorul Legii privind asigurarea sanitaro - epidemiologică a populaţiei este Ministerul Sănătăţii, sarcina de armonizare îi revine acestuia.
Poziţia 10, - Legea nr.273-XIII din 9 noiembrie 1994 privind actele de identitate din sistemul naţional de paşapoarte (Monitorul Oficial al Republicii Moldova, 1995, nr.9, art.89), responsabil – Ministerul Transporturilor şi Gospodăriei Drumurilor, termen 2005 - 2006, se exclude. Dat fiind faptul, că actul de identitate a personalului navigant, conform prevederilor Convenţiei Internaţionale nr. 185 a Organizaţiei Internaţionale a Muncii este valabil doar la prezentarea paşaportului naţional.  

Poziţiile 15 şi 16, - Legea nr.1515-XII din 16 iunie 1993 privind protecţia mediului înconjurător (Monitorul Parlamentului Republicii Moldova, 1993,  nr.10, art.283, - Legea nr.851-XIII din 29 mai 1996 privind expertiza ecologică şi evaluarea impactului asupra mediului înconjurător (Monitorul Oficial al Republicii Moldova, 1996, nr.52-53, art.494), responsabil – Ministerul Ecologiei şi Resurselor Natural, termen de executare 2007-2009, se desemnează instituţia cooptată.

Poziţia 17, - Legea nr.1347-XIII din 9 octombrie 1997 privind deşeurile de producţie şi menajere (Monitorul Oficial al Republicii Moldova, 1998, nr.16-17, art. 101), - Legea nr.1236-XIII din 3 iulie 1997 cu privire la regimul produselor şi substanţelor nocive (Monitorul Oficial al Republicii Moldova, 1997, nr.67-68, art.557),  responsabil – Ministerul Sănătăţii şi Protecţiei Sociale, Ministerul Agriculturii şi Industriei Alimentare, termenul de executare 2005-2009, se exclude, la propunerea Ministerului Ecologiei şi Resurselor Naturale. – Conform poziţiilor 54 şi 55 (Compartimentul I) se prevede elaborarea noilor proiecte le Lege privind deşeurile de producţie şi menajere şi a Legii privind deşeurile periculoase, care vor reglementa domeniile  vizate. 

Poziţia 18, - Legea nr.625-XII din 2 iulie 1991 cu privire la protecţia muncii (nepublicată), - Legea nr.102-XV din 13 martie 2003 privind ocuparea forţei de muncă şi protecţia socială a persoanelor aflate în căutarea unui  loc de muncă (Monitorul Oficial al Republicii Moldova, 2003, nr.70-72, art,312), - Codul muncii al  Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr.159-162, art.648), responsabil – Ministerul Sănătăţii şi Protecţiei Sociale, termen de executare 2007, trimestrul IV,  se exclude. – Atît Legea nr.102-XV din 13 martie 2003, cît şi Codul muncii, sînt în perfectă concordanţă cu prevederile Directivei 76/207/CEE din 9 februarie 1976. Legea cu privire la protecţia muncii, deşi nu conţine dispoziţii contrare Directivei, este învechită şi urmează a fi substituită prin Legea privind securitatea şi siguranţa la locul de muncă, elaborarea căreia este prevăzută de Planul naţional de armonizare pentru anul 2007 aprobat prin Hotărîrea Guvernului nr.883 din 6 august 2007.  
Poziţia 19, - Legea insolvabilităţii nr.632-XV din 14 noiembrie 2001 (Monitorul Oficial al Republicii Moldova, 2001, nr.139-140, art.1082), - Codul muncii al Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr.159-162, art.648), responsabil  – Ministerul Sănătăţii şi Protecţiei Sociale, termen de executare 2008, trimestrul II, se desemnează instituţia responsabilă şi se substitue termenul de executare. – Problema instituirii unui fond de garanţie în scopul protecţiei creanţelor salariale se discută la diferite niveluri de mai mult timp, existînd diverse opinii, atît referitor la oportunitatea creării unui asemenea organ, cît şi la sursele din care acesta urmează a se constitui. Pentru asigurarea unui cadru normativ adecvat în domeniu este necesară studierea  practicii statelor, în care fondurile de garanţie funcţionează deja, precum şi discutarea acestei probleme în cadrul parteneriatului social tripartit (Guvern-Sindicate - Patronate) în vederea armonizării intereselor tuturor partenerilor sociali şi identificării unor soluţii reciproc acceptabile (acţiuni care nu pot fi realizate într-o perioadă scurtă de timp).
 Poziţia 20, - Legea nr.625-XII din 2 iulie 1991 cu privire la protecţia muncii, (nepublicată), - Codul muncii al Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr.159-162, art.648); - Legea nr.1513-XII din 16 iunie 1993 privind asigurarea sanitaro-epidemiologică a populaţiei (Monitorul Oficial al Republicii Moldova, 2003, nr.60-61, art.259),  - Legea asigurării pentru accidente de muncă şi boli profesionale nr.756-XIV din 24 decembrie 1999 (Monitorul Oficial al Republicii Moldova, 2000, nr.31-33, art.192), responsabil – Ministerul Sănătăţii şi Protecţiei Sociale, termen de executare 2008, trimestrul II, se expune în redacţie nouă. - Legea nr.625-XII din 2 iulie 1991 cu privire la protecţia muncii, (nepublicată) se exclude. – Planul Naţional de armonizare pentru anul 2007 aprobat prin Hotărîrea Guvernului nr.883 din 6 august 2007 prevede elaborarea pînă la finele anului a proiectului de Lege privind securitatea şi siguranţa la locul de muncă, care urmează să substituie Legea nr.625-XII din 2 iulie 1991. La elaborarea proiectului se va ţine cont inclusiv de prevederile acquis-lui comunitar privind securitatea şi igiena muncii. De asemenea, se desemnează instituţiile responsabile, reieşind din competenţa funcţională.

Poziţia 21,  - Legea nr.338-XIII din 15 decembrie 1994 privind drepturile copilului (Monitorul Oficial al Republicii Moldova, 1995, nr.13, art.127), - Codul muncii al Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr.159-162, art.648), responsabil – Ministerul Sănătăţii şi Protecţiei Sociale, termen de executare 2008, trimestrul III, se desemnează instituţiile responsabile. 

Poziţiile  22, 23, 24, 25, 26, 27, 28, 29, 30, 31, 32, 34, 35, 36, se desemnează instituţia responsabilă, reieşind din competenţa funcţională.

Poziţia 33, - Legea asistenţei sociale nr.547-XV din 25 decembrie 2003 (Monitorul Oficial al Republicii Moldova, 2004, nr.42-44, art.249), - Legea nr.1585-XIII din 27 februarie 1998 cu privire la asigurarea obligatorie de asistenţă medicală (Monitorul Oficial al Republicii Moldova, 1998, nr.38-39, art.280),  - Codul muncii al Republicii Moldova nr.154-XV din 28 martie 2003 (Monitorul Oficial al Republicii Moldova, 2003, nr.159-162, art.648), - Legea nr.156-XIV din 14 octombrie 1998 privind pensiile de asigurări sociale de stat (Monitorul Oficial al Republicii Moldova,  2004, nr.42-44, art.247), responsabil – Ministerul Sănătăţii şi Protecţiei Sociale, termen de executare 2007, trimestrul II, se expune în redacţie nouă. – Poziţia dată a fost expusă în redacţie nouă la propunerea Ministerului Sănătăţii, Ministerului Protecţiei Sociale, Familiei şi Copilului şi Ministerului Economiei şi Comerţului. Astfel, din Program s-a exclus Legea nr.1585-XIII din 27 februarie 1998 cu privire la asigurarea obligatorie de asistenţă medicală şi Codul muncii nr.154 -XV din 28 martie 2003 .                                                                                                                                                                   
      Urmare a examinării oportunităţii revizuirii Legii nr.1585-XIII din 27 februarie 1998 cu privire la asigurarea obligatorie de asistenţă medicală prin prisma Directivei Consiliului 2003/109/CE din 25 noiembrie 2003 privind statutul cetăţenilor statelor terţe, care sînt rezidenţi pe termen lung, s-a constatat că nu există necesitatea elaborării unui proiect de lege de modificare a legii nominalizate.          Întru asigurarea aplicării Directivei, a fost elaborat şi expediat Guvernului proiectul Hotărîrii pentru aprobarea unui Regulament privind asigurarea obligatorie de asistenţă medicală a cetăţenilor străini şi apatrizilor aflaţi temporar pe teritoriul Republicii Moldova.

      Codul muncii, care stabileşte principiile generale în domeniul muncii, nu conţine norme care reglementează dreptul la muncă al cetăţenilor statelor terţe, care sînt  rezidenţi pe termen lung şi nu necesită a fi modificat pentru a fi adus în concordanţă cu Directiva 2003/109/CEE din 25 noiembrie 2003. 

       În scopul executării adecvate şi corecte a tehnicilor de racordare a legislaţiei naţionale în domeniul asigurărilor sociale la prevederile Directivei Consiliului 2003/109/CE din 23 noiembrie 2003, Legea nr.156-XIV din 14 octombrie 1998 privind pensiile de asigurări sociale de stat  a fost substituită prin  Legea nr.489-XIV din 8 iulie 1999 privind sistemul public de asigurări sociale.
      Totodată a fost extins termenul de executare. În acest sens, Ministerul Protecţiei Sociale, Familiei şi Copilului a elaborat proiectul Legii pentru modificarea şi completarea unor acte legislative, prin care sunt operate modificări şi la Legea privind sistemul public de asigurări sociale. Amendamentele vizează definirea rezidenţilor ca contribuabili ai sistemului public de asigurări sociale (punctul (7) al Directivei). Proiectul legii menţionat a fost expediat spre avizare ministerelor şi instituţiilor de resort prin scrisoarea nr.03/568 din 2 iulie 2007.

 
Extinderea termenului  de executare se solicită, deoarece revizuirea Legii asistenţei sociale nr.547-XV din 25 decembrie 2003, în scopul efcientizării acestuia, urmează a fi efectuată în  contextul reformelor din sistemul de asistenţă socială. Actualmente, Ministerul Protecţiei Sociale, Familiei şi Copilului elaborează proiectul Legii cu privire la indemnizaţia de stat de asistenţă socială orientată. Scopul legii este asigurarea unui venit minim garantat familiilor puţin asigurate, prin acordarea indemnizaţiei de stat de asistenţă socială orientată, avînd la bază evaluarea veniturilor şi necesităţilor de asistenţă socială.  
Poziţiile 64 şi 65 - Codul penal al Republicii Moldova nr.985-XV din 18 aprilie 2002 (Monitorul Oficial al Republicii Moldova, 2002, nr.128-129, art.1012), - Legea nr.539-XV din 12 octombrie 2001 cu privire la combaterea terorismului (Monitorul Oficial al Republicii Moldova, 2001, nr. 147-149, art.1163), responsabil –  Serviciul de Informaţii şi Securitate, termenul de executare 2005, trimestrul IV, se substituie termenul de executare. – Proiectele au fost ajustate la prevederile Convenţiei Consiliului Europei cu privire la prevenirea terorismului din 16 mai 2005 şi Convenţiei Internaţionale cu privire la prevenirea actelor terorismului nuclear din 13 aprilie 2005, pe care Republica Moldova urmează să le ratifice, precum şi în scopul implementării celor 12 instrumente universale în domeniul combaterii terorismului şi a altor acte internaţionale în domeniu, care actualmente se află la etapa  coordonării cu organele de resort. 

Poziţia 74,  - Lege nr.108-XIII din 17 mai 1994 privind frontiera de stat a Republicii Moldova (Monitorul Oficial al Republicii Moldova, 1994, nr.12, art.107),  responsabil – Serviciul Grăniceri, termenul de executare 2006, trimestrul III, se substituie termenul de executare. – Revizuirea Legii nominalizate, urmează a fi efectuată în  contextul  Legii cu privire la Serviciul Grăniceri,  adoptată la 12 iulie 2007.

Poziţia 81,  - Codul cu privire la contravenţiile administrative din 29 martie 1985 (Veştile Sovietului Suprem şi ale Guvernului R.S.S.M., 1985, nr.3, art.47), responsabil – Agenţia pentru Dezvoltare Regională, termen de executare 2007, trimestrul I, se  exclude.  – Agenţia a examinat proiectul Codului contravenţional şi a prezentat Parlamentului propunerile respective, prin scrisoarea nr.873-01-05 din 30 martie 2007.  
Poziţia 83, - Legea nr.835-XIII din 17 mai 1996 privind principiile urbanismului şi amenajării teritoriului (Monitorul Oficial al Republicii Moldova, 1997, nr.1-2, art.2) responsabil – Agenţia pentru Dezvoltare Regională, termenul de executare 2006, trimestrul II, se substituie termenul de executare şi se desemnează instituţia responsabilă. – Prelungirea termenului de executare rezultă din necesitatea efectuării unui şir de modificări şi completări la Legea nr.721-XIII din 2 februarie 1996 privind calitatea în construcţii. Modificările respective sunt necesare pentru revizuirea Legii nr.583-XIII din 17 mai 1996, revizuirea acestea urmînd a fi efectuată după adoptarea modificărilor la Legea  nr.721-XIII din 2 februarie 1996.

Poziţia 86, - Legea nr.548-XIII din 21 iulie 1995 cu privire la Banca Naţională (Monitorul Oficial al Republicii Moldova, 1995, nr.56-57, art.624), – Constituţia Republicii Moldova, responsabil – Banca Naţională a Moldovei, termen de executare 2009, trimestrul II, se exclude un  alineatul (doi). – Prin Legea nr.191-XVI din 30 iunie 2006 „Pentru modificarea şi completarea legii nr.548-XIII din 21 iulie 1995 cu privire la Banca Naţională a Moldovei” au fost introduse modificări şi completări în sensul asigurării compatibilităţii legii nominalizate cu art.2 din Protocolul privind Statutul Sistemului European al Băncilor Centrale şi al Băncii Centrale Europene şi art.101 din Tratatul Uniunii Europene. La etapa elaborării legii respective s-a convenit asupra inoportunităţii amendării Constituţiei.

         Compartimentul III  Lista tratatelor internaţionale care urmează a fi ratificate

    Poziţia 35, - Convenţia internaţională privind sechestrarea navelor, adoptată la Geneva la 12 martie 1999, responsabil – Ministerul Transporturilor şi Gospodăriei Drumurilor, termen de executare 2005, trimestrul IV, se substituie termenul de executare.  Dat fiind faptul, că Convenţia internaţională privind sechestrarea navelor, adoptată la Geneva la 12 martie 1999, nu a intrat în vigoare, deoarece nu a fost ratificată de numărul necesar de state pentru intrarea în vigoare a acestea.  

Viceministru                                              Nicolae EŞANU

